b'\n_START_ARTICLE_\nDora (roman)\n_START_SECTION_\nVsebina\n_START_PARAGRAPH_\nDora \xc5\xbeivi sre\xc4\x8dno mladost skupaj z o\xc4\x8detom, slu\xc5\xbekinjo Jerico in bratom Lojzetom, ki \xc5\xa1tudira v mestu. Po o\xc4\x8detovi smrti, ki mu kmalu sledi tudi Lojze pa postane sirota. Doro vzamejo k sebi premo\xc5\xbeni Mlinarjevi, kjer pa jo mati in starej\xc5\xa1a h\xc4\x8di Minka prezirata. Ko Minka dokon\xc4\x8da \xc5\xa1olanje v mestu, ji za\xc4\x8dnejo doma iskati \xc5\xbeenina. V hi\xc5\xa1o prihajata dva kandidata, eden od njiju, Florjan, ki je znan predvsem po hitri jezi in pretepanju, se ozira za Doro. To Minko razjezi in Dora se mora po krivem obto\xc5\xbeena zate\xc4\x8di k \xc5\xbeupniku. Na koncu se odlo\xc4\x8di in se poro\xc4\x8di s Florjanom, ki je do nje dober, a se ne more otresti svoje narave. V nekem pretepu umre in Dora ostane sama s sin\xc4\x8dkom Lojzkom. Nad Mlinarjeve se zgrne nesre\xc4\x8da, Dora pa sre\xc4\x8dno \xc5\xbeivi vse dokler ji sin ne utone. Nekega dne na pokopali\xc5\xa1\xc4\x8du sre\xc4\x8da v cunje zavito Minko, ki ji skesana pove, da je ona zvabila njenega sina k vodi. Dora ji odpusti in jo povabi k sebi na dom, da bi pomagala ostareli Jeri, s katero sedaj \xc5\xbeivita skupaj. Minka ponudbo sprejme in postane \xc4\x8disto drugi \xc4\x8dlovek. Dora pa umre med molitvijo na grobovih svojih dragih.'